《宋隐君挽词》
宋代·李新

贵口轻翾意自融，鸣柯芥羽逐春风。
猗欤宋氏青云器，师我缁川白发翁。
沃壤可彰千载义，旧窗空负一生功。
新阡无用栽凡木，待看奇才长碧桐。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。